钦定古今图书集成/明伦汇编/氏族典/第429卷 > 赵逢
## 钦定古今图书集成/明伦汇编/氏族典/第429卷 > 赵逢

按《宋史赵逢传》，“逢字常夫，妫州怀戎人。父崇，事刘守
光为牙校。汉乾祐中，逢求举进士，擢登甲科，解褐授
秘书郎、直史馆。周广顺中，历左拾遗、右补阙。世宗嗣
位，迁礼部员外郎、史馆修撰。宋初，拜中书舍人。太祖
征泽潞，逢规避行役，贬房州司户。乾德初，召赴阙，授
都官郎中、知制诰。二年，改判昭文馆。未几，充枢密直”
学士。蜀平，出知阆州，代还，迁给事中。开宝八年卒。子
极，为三班借职。